《送吕君采史北平》
明代·李克正

八月乌啼海子桥，南来使客下青霄。
云埋石室丹书在，日落延秋翠辇遥。
麟史未全归圣代，龟文犹得认前朝。
词臣载笔需文献，莫遣回车久寂寥。

作者简介：清山西洪洞人，字端勖，自署梅村。博雅嗜古，工诗，善篆刻，尤长于分隶。曾游紫云山，得汉武梁石室画像，多洪迈《隶释》所未及者。晚年归里，取手拓古碑八十余种，编次成册。